বাংলাদেশ–ভারত ক্রিকেট দ্বৈরথ

বাংলাদেশ–ভারত ক্রিকেট দ্বৈরথ হলো বাংলাদেশ ও ভারতের জাতীয় ক্রিকেট দলের মধ্যকার ক্রিকেট দ্বৈরথ। বন্ধুত্বপূর্ণ ম্যাচের মধ্য দিয়ে এই দ্বৈরথের সূচনা হলেও, খুব স্বল্প সময়ের মধ্যে কয়েকটি উত্তেজনাকর  ম্যাচের কারণে এবং রাজনৈতিক কারণে ২১শ শতাব্দীতে তা তীব্রতা লাভ করে।

২০০৭ ক্রিকেট বিশ্বকাপে বাংলাদেশ ভারতকে হারানোর পর থেকে দুই দেশের মধ্যে এই দুই দলের ম্যাচ নিয়ে উত্তেজনা তৈরি হয়। এরপরেও দুই দলের দ্বৈরথে ভারত তার আধিপত্য বজায় রেখেছে। বর্তমানে বাংলাদেশিরা ভারতকে তাদের প্রধান প্রতিপক্ষ হিসেবে বিবেচনা করে।

ভারত এখন পর্যন্ত দুইটি বিশ্বকাপ, দুইটি টি২০ বিশ্বকাপ ও তিনটি আইসিসি চ্যাম্পিয়ন্স ট্রফি জিতেছে, যেখানে বাংলাদেশ এখন পর্যন্ত কোনো আইসিসি ট্রফি জিততে পারেনি। বাংলাদেশ এখন পর্যন্ত সর্বোচ্চ ২০১৭ আইসিসি চ্যাম্পিয়ন্স ট্রফির সেমিফাইনাল এবং ২০১৫ ক্রিকেট বিশ্বকাপের কোয়ার্টার ফাইনাল পর্যন্ত খেলেছে। উভয়টিতেই তারা ভারতের কাছে হেরে টুর্নামেন্ট থেকে বিদায় নেয়।

 আইসিসি টুর্নামেন্ট 
২০০৭ ক্রিকেট বিশ্বকাপের ম্যাচে ভারতের বিপক্ষে বাংলাদেশের অবিস্মরণীয় জয়ের লাভের পর থেকে দুই দেশের মধ্যে একে অপরের বিরুদ্ধে প্রতিদ্বন্দ্বিতাপূর্ণ মনোভাব গড়ে উঠেছে। তবে, এরপরেও দুই দেশের মধ্যে প্রতিদ্বন্দ্বিতাপূর্ণ ম্যাচগুলোতে ভারত তার আধিপত্য ধরে রেখেছে।

টি২০ পুরুষ বিশ্বকাপে এই দুই দল পাঁচবার মুখোমুখি হলেও এখনও পর্যন্ত বাংলাদেশ কোনো ম্যাচে জয়ী হতে পারেনি।

টুর্নামেন্টম্যাচ ভারত বাংলাদেশ ড্র ক্রিকেট বিশ্বকাপ  ৫  ৪  ১  ০ টি২০ বিশ্বকাপ  ৫  ৫  ০  ০ বিশ্ব টেস্ট চ্যাম্পিয়নশিপ  ৬  ৬  ০  ০ চ্যাম্পিয়ন্স ট্রফি  ২  ২  ০  ০
 গাঢ় অক্ষরে সর্বোচ্চ বিজয় দেখানো হয়েছে

 এসিসি টুর্নামেন্ট 
টুর্নামেন্টম্যাচ ভারত বাংলাদেশ ড্র এশিয়া কাপ  ১৫  ১৩  ২  ০ এশিয়ান টেস্ট চ্যাম্পিয়নশিপ  ০  ০  ০  ০ অস্ট্রাল-এশিয়া কাপ  ০  ০  ০  ০
 গাঢ় অক্ষরে সর্বোচ্চ বিজয় দেখানো হয়েছে

 সার্বিক পরিসংখ্যান 
 টি২০ 
দুই দলের টি২০ পরিসংখ্যানে ভারত আধিপত্য বিস্তার করেছে। দুই দলের মোট ১৮টি ম্যাচের মধ্যে ভারত ১৭টি এবং বাংলাদেশ মাত্র ১টিতে জয় লাভ করেছে।

 ম্যাচ ফলাফল ভারত বাংলাদেশ ড্র ১৮ ১৭ ১ ০

 ওডিআই 
একদিনের আন্তর্জাতিক ফরম্যাটে ভারতের আধিপত্য থাকলেও, বাংলাদেশ এইক্ষেত্রে কিছুটা সাফল্য লাভ করেছে। বাংলাদেশ এখন পর্যন্ত ভারতের বিপক্ষে দুইটি সিরিজ জয় লাভ করেছে। দুই দেশের ৪১টি ম্যাচের মধ্যে ভারত ৩২টিতে ও বাংলাদেশ ৮টিতে জয় লাভ করেছে এবং একটিতে কোনো ফলাফল হয়নি।

 ম্যাচ ফলাফল ভারত বাংলাদেশ ড্র ৪২  ৩৩  ৮  ১

 টেস্ট 
এখনও পর্যন্ত বাংলাদেশ ও ভারতের মধ্যকার ১৫টি টেস্ট ম্যাচগুলোতে ভারত সর্বাধিক জয় লাভের মধ্য দিয়ে আধিপত্য বিস্তার করেছে। এর মধ্য শুধুমাত্র ২টি ম্যাচ ড্র হয়েছে। তবে বাংলাদেশ দল এখনও পর্যন্ত ভারতের বিপক্ষে তাদের প্রথম টেস্ট জয় তুলে নিতে পারেনি।

 ম্যাচ ফলাফল ভারত বাংলাদেশ ড্র ১৫  ১৩  ০  ২

 আরও দেখুন 
 ভারত–পাকিস্তান ক্রিকেট দ্বৈরথ
 বাংলাদেশ–শ্রীলঙ্কা ক্রিকেট দ্বৈরথ

 তথ্যসূত্র 

বিষয়শ্রেণী:ক্রিকেটে প্রতিপক্ষ
বিষয়শ্রেণী:ভারতের ক্রীড়া প্রতিপক্ষ